RESOLUCIÓN do 15 de abril de 2014 pola que se crean, modifican e suprimen determinados ficheiros con datos de carácter persoal existentes nesta axencia.
Axencia Galega de Emerxencias — III. Outras disposicións — 13/05/2014

A Axencia Galega de Emerxencias (Axega) ten o firme propósito de dar oportuno cumprimento á normativa en materia de protección de datos, polo que durante todos estes anos vén realizando continuas auditorías e verificacións periódicas das medidas de seguridade, tanto técnicas coma organizativas.
No marco dunha nova revisión, é preciso reformular a estrutura dos ficheiros declarados, modificalos para que reflictan a realidade dos datos que a eles se incorporan e declarar aqueles novos, que dean cobertura ás finalidades a que se destinan por parte da Axega.
Ao abeiro do artigo número 20 da Lei orgánica 15/1999, do 13 de decembro, de protección de datos de carácter persoal, e do título V do seu regulamento aprobado mediante o Real decreto 1720/2007, do 21 de decembro, no que se refire á creación, modificación e supresión de ficheiros das administracións públicas, especifícase que só se poderá facer mediante a disposición xeral correspondente publicada no diario oficial correspondente.
En consecuencia, e en virtude das facultades conferidas no artigo 9 do Decreto 223/2007, do 5 de decembro, polo que se aproba o estatuto da Axencia Galega de Emerxencias,
Artigo 1.
Obxecto
Esta resolución ten por obxecto a creación, modificación e supresión dos ficheiros de datos de carácter persoal existentes na Axencia Galega de Emerxencias que se relacionan no anexo.
Artigo 2.
Contido
A información exixida para as disposicións de creación de ficheiros no artigo 20 da Lei orgánica 15/1999, do 13 de decembro, de protección de datos de carácter persoal, e no artigo 54 do seu regulamento asociado, o Real decreto 1720/2007, do 21 de decembro, está contida no anexo desta resolución.
Artigo 3.
Finalidade e uso dos ficheiros
Os datos de carácter persoal incluídos nos ficheiros da Axencia Galega de Emerxencias creados por esta resolución só serán utilizados para os fins expresamente previstos e declarados no anexo e polo persoal debidamente autorizado.
Artigo 4.
Cesión de datos
Os datos só serán cedidos nos supostos expresamente previstos pola lei e os declarados no anexo. No suposto de cesión de datos ás administracións públicas observarase o disposto na normativa vixente respecto a esta materia.
Artigo 5.
Órgano responsable dos ficheiros
A responsabilidade sobre os ficheiros creados por esta resolución correspóndelle á Axencia Galega de Emerxencias, encadrada na Vicepresidencia e Consellería de Presidencia, Administracións Públicas e Xustiza.
No anexo detállase a unidade ante a cal se exercerán os dereitos de acceso, rectificación, cancelación e oposición dos datos que constan nos ficheiros.
Artigo 6.
Nivel de protección e medidas de seguranza
Os niveis dos ficheiros creados por esta resolución atópanse clasificados atendendo ao disposto no artigo 80 do Real decreto 1720/2007, do 21 de decembro. No anexo aparece a clasificación (nivel básico, medio ou alto) dos ficheiros creados baixo esta resolución.
O titular do órgano responsable destes ficheiros adoptará as medidas técnicas, de xestión e organización que sexan necesarias para asegurar a confidencialidade e integridade dos datos, así como as conducentes a facer efectivas as garantías, obrigas e dereitos recoñecidos na Lei orgánica 15/1999 e nas súas normas de desenvolvemento.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de abril de 2014
I. Ficheiros de nova creación responsabilidade da Axega.
Créase o seguinte ficheiro:
II. Modificación de ficheiros responsabilidade da Axencia Galega de Emerxencias.
Modifícanse os seguintes ficheiros:
1. Ficheiro: xestión de incidencias 112 (creado por Resolución do 2 de abril de 2009; DOG núm. 76).
2. Ficheiro: xestión TAXGAL (creado por Resolución do 2 de abril de 2009; DOG núm. 76).
3. Ficheiro: control de acceso ás instalacións (creado por Resolución do 2 de abril de 2009; DOG núm. 76).
III. Supresión de ficheiros responsabilidade da Axencia Galega de Emerxencias.
Suprímese o seguinte ficheiro: